En forstyrret bombemann har plantet eksplosiver i en heis, og dermed blir to bombeeksperter ved L.A.P.D. SWAT team, Jack Traven (Keanu Reeves) og Harry Temple (Jeff Daniels), sendt til åstedet. De avverger en katastrofe, men bombemannen Howard Payne (Dennis Hopper) gir seg ikke. En buss i Los Angeles er hans neste mål, men bomben han plasserer vil bare gå av hvis bussen kjører i under 80 kilometer i timen. Jack klarer å komme seg om bord i bussen, som er full av passasjerer. Ved en misforståelse blir bussjåføren skutt, og passasjeren Annie (Sandra Bullock) må ta rattet.